Äkkirikastumisesta kertovia tarinoita kannattaa lukea aina kriittisin silmin. Epäileminen ei tarkoita aina kateutta.

Suomalaisten ovat kateellisia. Täällä ei saa menestyä. Heti aletaan haukkua ja puhua, kun joku saa vähän rahaa. Olisitte iloisia toisen puolesta.

Merja Mähkä­

Oikeasti: höpöhöpö. Siitä ei ole mitään evidenssiä, että suomalaiset olisivat sen kateel­lisempia kuin ihmiset muualla maailmassa. Sen sijaan kateus on yleismaailmallinen ilmiö, josta kärsitään kaikkialla. Se on yksi seitsemästä kuoleman synnistä – ihan turha yrittää omia sitä suomalaisten yksinoikeudeksi. Jos et usko, tee pieni galluppi. Nosta kätesi ylös, jos olet hirveän kateellinen koko ajan. Jos et nosta kättäsi, niin mieti, miksi muut suomalaiset olisivat kovin erilaisia kuin sinä?